**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.04.2022, ora 08.00 – 25.04.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 25.04.2022, ora 07.00**

**RÂURI**

Debitele au fost în creștere ca urmare a efectului combinat al precipitațiilor lichide, sub formă de aversă, căzute în interval, cedării apei din stratul de zăpadă şi propagării pe râurile din bazinele hidrografice: Vișeu, Someșul Mare, Someșul Mic, Crișuri, Arieș, Strei, bazinele superioare și mijlocii ale Timișului, Bârzavei, Carașului, Nerei, Cernei, Bistriței (afluent al Siretului) și bazinul superior al Jiului.

Pe râurile din Dobrogea, din bazinele hidrografice Olt, Vedea, Argeș, Ialomița, Suceava, Moldova, Trotuș, Putna, Rm. Sărat, Buzău, Bârlad, afluenții Prutului și afluenții din bazinul inferior al Bistriței debitele au fost în general staționare, iar pe celelalte în scădere.

Debitele se situează în general la valori sub mediile multianuale lunare, cu coeficienți moduli cuprinși între 30 – 80%, mai mari (în jurul și peste normalele lunare) pe râurile din bazinele hidrografice: Bega, Timiș, Bârzava, Caraș, Nera, pe cursul superior al Jiului, și mai mici (sub 30% din normalele lunare) pe râurile din bazinele hidrografice: Vedea, Putna, Rm. Sărat, Bârlad, Prut (aval Stânca-Costești) şi pe afluenții din bazinul inferior al Bistriței.

În interval a fost emisă o **ATENŢIONARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ nr.13** din **24.04.2022.**

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere ca urmare a efectului combinat al precipitațiilor lichide, sub formă de aversă, prognozate, cedării apei din stratul de zăpadă şi propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieș, Suceava, Moldova, Bistrița (afluent al Siretului), Bahlui și Jijia.

Pe râurile din Dobrogea, pe cele din bazinele hidrografice: Olt, Vedea, Argeș, Ialomița, Buzău, Rm. Sărat, Putna, Trotuș, Bârlad, pe cursul inferior al Prutului debitele vor fi staționare, iar pe celelalte râuri vor fi în general în scădere.

Ca urmare a precipitațiilor prognozate, cedării apei din stratul de zăpadă din zona montană şi propagării, se pot produce scurgeri importante pe versanți, torenți, pâraie, viituri rapide cu posibile efecte de inundații locale şi creșteri semnificative de debite şi niveluri cu posibile depășiri ale **COTELOR DE ATENŢIE** pe unele râuri mici din Maramureș, Crișana și nord – vestul Moldovei.

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a II-a pentru: S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni).

**DUNĂRE**

Debitul la intrarea în țară (secțiunea Baziaș) în intervalul 24.04.2022 – 25.04.2022 a fost în scădere, având valoarea de 5.000 m3/s, sub media multianuală a lunii aprilie (7.900 m3/s).

În aval de Porțile de Fier debitele au fost în scădere pe sectorul Gruia – Brăila şi relativ staționare pe sectorul Galați – Tulcea.

Debitul la intrarea în țară (secțiunea Baziaș) va fi în scădere (4.900 m3/s).

În aval de Porțile de Fier debitele vor fi în scădere pe sectorul Gruia – Galaţi şi relativ staționare pe sectorul Isaccea – Tulcea

**2.** **Situația meteorologică în intervalul 24.04.2022, ora 09.00 – 25.04.2022, ora 06.00**

**ÎN ŢARĂ**

Vremea a fost predominant frumoasă în prima parte a zilei și cu mult mai caldă decât în mod normal la această dată. Cerul a fost mai mult senin în regiunile extracarpatice și variabil în rest, iar din orele serii în Banat, Crișana și în Maramureș apoi și în Transilvania înnorările s-au accentuat și vremea a devenit instabilă. Au fost intensificări ale vântului, cu viteze la rafală de 55...70 km/h, frecvente descărcări electrice, și local averse torențiale. În restul teritoriului, cerul a fost variabil, iar spre dimineață pe suprafețe mici au fost averse și descărcări electrice. La ora 20 stratul de zăpadă era prezent local în zona montană înaltă și măsura *-în platformele staţiilor meteo-* până la 195 cm în Munţii Bucegi, la peste 2000 m altitudine. Temperaturile maxime s-au încadrat între 14 grade la Sulina și 27 de grade la Zimnicea, iar la ora 06 se înregistrau temperaturi cuprinse între 7 grade la Bozovici, Câmpeni, Pătârlagele și Petroșani și 16 grade la Călărași. La începutul intervalului, cu totul izolat în Moldova a fost ceață.

Observațiii: *de ieri dimineață de la ora 06 au fost în vigoare 13 mesaje pentru fenomene meteorologice periculoase imediate, dintre care 7 mesaje cod portocaliu emise după cum urmează: 6 de către SRPV Timișoara (5 coduri portocalii și 1 galben), 4 de către SRPV Sibiu (1 cod portocaliu și 3 coduri galbene), 2 coduri galbene de către SRPV Craiova și 1 cod galben de către SRPV Bacău.*

**LA BUCUREŞTI**

Vremea a fost în general frumoasă și a continuat să se încălzească ușor devenind deosebit de caldă. Cerul a fost mai mult senin, exceptând a doua parte a nopții când au fost înnorări temporare și s-au semnalat averse și descărcări electrice. Vântul a suflat slab și moderat. Temperatura maximă a fost de 24 de grade la Afumați, 25 de grade la Băneasa și 26 de grade la Filaret, iar la ora 06 erau 9 grade la Afumați și 10 grade la Băneasa și Filaret.

**3. Prognoza meteorologică în intervalul 25.04.2022, ora 09.00 – 26.04.2022, ora 09.00**

**ÎN ŢARĂ**

Valorile termice se vor situa în jurul normelor perioadei în regiunile intracarpatice şi pe litoral, iar în rest se vor menține mai ridicate decât acestea. Pe parcursul zilei vremea va fi în general instabilă și se vor semnala averse, descărcări electrice și intensificări de scurtă durată ale vântului pe arii relativ extinse în jumătatea de nord a țării, în zonele de deal şi de munte şi pe alocuri în restul teritoriului. Ploile vor avea şi caracter torenţial şi izolat va cădea grindină. Noaptea cerul se va degaja treptat, ploi vor mai fi cu totul izolat în regiunile nordice, iar vântul va sufla slab și moderat, cu intensificări pe crestele Carpaților Orientali. Temperaturile maxime se vor încadra între 14 grade în deltă și 27 de grade în sudul Munteniei, iar cele minime vor fi cuprinse între 3 şi 12 grade. Izolat se va forma ceaţă.

**LA BUCUREŞTI**

Vremea se va menține deosebit de caldă. Cerul va fi variabil, cu înnorări temporare după-amiaza și seara, când vor fi posibile ploi de scurtă durată și descărcări electrice. Vântul va sufla slab și moderat. Temperatura maximă va fi de 25...26 de grade, iar cea minimă de 8...10 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

MASS MEDIA inf despre producerea, în data de 24.04.2022, unui incendiu (ard mase plastice-ambalaje, pe cca 70 mp) la clădirea Halelor Centrale din municipiul Ploiești, județul Prahova, în zonă fiind degajări mari de fum in atmosferă. ISU PH a intervenit cu șase echipaje de stingere, o mașină de descarcerare, o autoscară şi o ambulanță SMURD. Nu s-au raportat victime. Administrația Națională de Meteorologie a informat, referitor la incendiul din zona municipiului Ploiești, că în data de 24.04.2022, între orele 19:30 - 23:00 evoluția norului de fum a fost de dispersie si deplasare lentă spre nord-est.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.